CELEX: 62005TO0345
Language: lt
Date: 2007-03-16
Title: 2007 m. kovo 16 d. Pirmosios instancijos teismo pirmininko nutartis. # V prieš Europos Parlamentą. # Laikinosios apsaugos priemonės - Europos Parlamento nario imuniteto atšaukimas - Prašymas taikyti laikinąsias apsaugos priemones - Priimtinumas - Skuba. # Byla T-345/05 R.

2007 m. kovo 16 d. Pirmosios instancijos teismo pirmininko nutartis V prieš Parlamentą
      (Byla T‑345/05 R)
      „Laikinųjų apsaugos priemonių taikymas – Europos Parlamento nario imuniteto atšaukimas – Prašymas sustabdyti vykdymą – Prašymas taikyti laikinąsias apsaugos priemones – Skuba“
      1.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Taikymo sąlygos – Skuba – „Fumus boni juris“
            – Kumuliacinis pobūdis – Nagrinėjamų interesų suderinimas (EB 242 ir 243 straipsniai; Pirmosios instancijos teismo procedūros
            reglamento 104 straipsnio 2 dalis) (žr. 25–26 punktus)
      2.                     Laikinųjų apsaugos priemonių taikymas – Vykdymo sustabdymas – Laikinosios apsaugos priemonės – Priimtinumo sąlygos – Pagrindinio
            ieškinio priimtinumas „prima facie“ (EB 242 ir 243 straipsniai; Pirmosios instancijos teismo procedūros reglamento 104 straipsnio
            1 dalis) (žr. 42‑52 punktus)
      3.                     Laikinųjų apsaugos priemonių taikymas – Vykdymo sustabdymas – Taikymo sąlygos – Ieškovo suinteresuotumas prašymo sustabdyti
            vykdymą patenkinimu (EB 242 straipsnis; Pirmosios instancijos teismo procedūros reglamento 104 straipsnio 2 dalis) (žr. 55–60 punktus)
      4.                     Laikinųjų apsaugos priemonių taikymas – Priimtinumo sąlygos – Ieškinys – Formos reikalavimai (Pirmosios instancijos teismo
            procedūros reglamento 44 straipsnio 1 dalies d punktas ir 104 straipsnio 3 dalis) (žr. 63 punktą)
      5.                     Laikinųjų apsaugos priemonių taikymas – Vykdymo sustabdymas – Taikymo sąlygos – Skuba – Rimta ir nepataisoma žala (EB 242 straipsnis;
            Pirmosios instancijos teismo procedūros reglamento 104 straipsnio 2 dalis) (žr. 81–83, 90, 92 punktus)
      Dalykas 
      
         
               Prašymas, pirma, sustabdyti Europos Parlamento rezoliucijos (konfidencialūs duomenys neatskleidžiami), panaikinančios ieškovo
                  imunitetą nuo teismų jurisdikcijos, vykdymą, antra, nustatyti laikinąsias apsaugos priemones, galinčias užkirsti kelią baudžiamajam
                  persekiojimui atnaujinti, kol Pirmosios instancijos teismas priims sprendimą pagrindinėje byloje, trečia, užtikrinti ieškovo
                  anonimiškumą ir neminėti šio prašymo, kol Pirmosios instancijos teismas priims sprendimą pagrindinėje byloje ir kol bus baigtas
                  galimas nacionalinis procesas, ketvirta, leisti ieškovui šalių rašytines pastabas, kuriomis pasikeista procedūroje dėl laikinųjų
                  apsaugos priemonių taikymo ir nagrinėjant pagrindinę bylą, perduoti Jungtinėje Karalystėje baudžiamąjį persekiojimą vykdančiai
                  institucijai ir nacionaliniam teismui, kuriam būtų perduota nacionalinė byla, ir, penkta, kad posėdis pagrindinėje byloje
                  įvyktų kuo greičiau.
               
             Rezoliucinė dalis
      
         
                  1.
               
               
                  
               
               
                  	Atmesti prašymą dėl laikinųjų apsaugos priemonių taikymo.
               
            
         
                  2.
               
               
                  
               
               
                  	Atidėti bylinėjimosi išlaidų klausimo nagrinėjimą.